NARIADENIE RADY (ES, EURATOM) č. 1067/2006
z 27. júna 2006,
ktorým sa upravujú opravné koeficienty uplatniteľné na odmeny a dôchodky úradníkov a ostatných zamestnancov Európskych spoločenstiev
RADA EURÓPSKEJ ÚNIE,
so zreteľom na Zmluvu o založení Európskeho spoločenstva,
so zreteľom na Protokol o výsadách a imunitách Európskych spoločenstiev, a najmä na jeho článok 13,
so zreteľom na Služobný poriadok a podmienky zamestnávania ostatných zamestnancov Európskych spoločenstiev, ustanovené nariadením Rady (EHS, Euratom, ESUO) č. 259/68 (1), a najmä na články 63, 64, 65, 82 a prílohy VII, XI a XIII k uvedenému služobnému poriadku, ako aj na článok 20 ods. 1, článok 64 a článok 92 uvedených podmienok,
so zreteľom na návrh Komisie,
keďže:
V Litve došlo k podstatnému zvýšeniu životných nákladov počas obdobia od júna do decembra 2005 a na základe toho treba upraviť opravné koeficienty, ktoré sa uplatňujú na odmeny úradníkov a ostatných zamestnancov,
PRIJALA TOTO NARIADENIE:
Článok 1
S účinnosťou od 1. januára 2006 sa opravný koeficient uplatniteľný podľa článku 64 služobného poriadku na mzdy úradníkov a ostatných zamestnancov pridelených do nasledujúcej krajiny stanoví takto:
-
Litva 80,1.
Článok 2
Toto nariadenie nadobudne účinnosť deň po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Luxemburgu 27. júna 2006